**Odluka o upisu učenika u 1. Razred srednje škole u školskoj godini 2013./2014.**

 Ovom odlukom, objavljenom na stranicama Ministarstva znanosti, obrazovanja i sporta, 26.travnja 2013. utvrđuje se način upisa, broj mjesta u razrednim odjelima prvih razreda srednjih škola planiranih za upis, okvirni broj, veličina i ustrojstvo razrednih odjela, utvrđuju se rokovi za upis te ostali uvjeti i postupci za upis učenika u 1. razred srednje škole.

 **Učenici koji se upisuju u programe obrazovanja za koje je potrebno dostaviti dokumente o ispunjavanju posebnih uvjeta iz natječaja za upis** (dokazivanje zdravstvene sposobnosti kandidata za obavljanje poslova i radnih zadaća u odabranom zanimanju, sklapanje ugovora o naukovanju), **ostvaruju pravo upisa u srednju školu u školskoj godini 2013./2014. nakon dostave navedenih dokumenata, što u NISpuSŠ-u potvrđuje srednja škola u kojoj učenik sukladno konačnoj ljestvici poretka ostvaruje pravo upisa u I. razred.**

**Dostavu dokumenata (liječnička svjedodžba medicine rada, ugovor o naukovanju) dostavlja se nakon objave konačnih ljestvica poretka, najkasnije do 12.7.2013. godine.**

 Učenik svoj upis potvrđuje vlastoručnim potpisom i potpisom roditelja/skrbnika na obrascu

(upisnici) dostupnom na mrežnoj stranici NISpuSŠ-a (www.upisi.hr) koji je dužan dostaviti u srednju

školu u koju se upisuje prvoga dana nastavne godine 2013./2014.

 Nakon što učenik potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga školi, učenik je upisan u I. razred srednje škole u školskoj godini 2013./2014.

Kompletnu odluku, kao i strukturu razrednih odjela i broja učenika možete pročitati u priloženom dokumentu.

Pedagoginja škole:

Ivana Kirić Balažić, prof.